Forua

**Forua** Bizkaiko iparraldeko udalerri bat da, Busturialdekoa. Oka ibaiaren mendebaldean kokaturik dago, eta . urtean  biztanle zituen.

## Izena 
Herriaren izena latinezko '** hitzetik dator zuzenean. Hitz horrek «merkatua» edo «plaza publikoa» esan nahi du. Izan ere, I. mendean eraikitako antzinako erromatar herrixka baten gainean dago kokatuta Forua; erromatar herrixka hori inguruko merkataritza gunea zen, eta Kantauri itsasoan kabotajeko nabigaziorako portutzat erabiltzen zuten.

## Geografia 
Forua Mundakako itsasadarraren ezkerraldean dago, Gernika-Lumo udalerriaren iparraldean.

### Auzoak 
Elexalde da herrigune nagusia, eta beste sei auzune ditu: Gaitoka, Baldatika, Landaberde, Armotxerri, Urberuaga eta Atxondo.

### Udalerri mugakideak 
* Murueta iparraldean
* Errigoiti mendebaldean
* Oka ibaia ekialdean
* Gernika hegoaldean.

## Demografia 
1967tik 1988ra, Forua Gernika-Lumoko udalerriaren parte izan zen.

## Politika 
### 2011ko udal hauteskundeak 
2011ko maiatzaren 22ko hauteskundeetako emaitzen ondorioz, Foruko alkatea Euzko Alderdi Jeltzaleko Jane Eyre Urkieta da. 

## Kultura 
### Euskara 
[thumb|Foruko Pedro Agustin Agirre ([Euskal Herriko Ahotsak|Ahotsak proiekturako)|266x266px]]Foruan Busturialdeko hizkera da nagusi, mendebaleko euskalkiaren aldaera bat.

## Ondasun nabarmenak  
* **San Martin'* eliza. Elexalde auzoan kokatua, XI. mende amaieran edo XII. mende hasieran eraikitzen hasi zen, Juan Ramon Iturritza historialariaren arabera, Urbano II.a aita santuaren garaian. XVI. mendean eraberritze handia izan zuen, eta eraikuntzari itxura gotiko-pizkundetarra eman. *Hallenkirche* edo areto eliza da. XVIII. mendean aldare erromatarra aurkitu eta bataiarri bihurtu zuten. Elizaren barnealdean, erromatar garaiko nekropolia aurkitu da, XIX. mendera arte erabili izan dena.
* Historiaurreko aztarnak Ginerradi leizean, Arti mendian. Jose Miguel Barandiaranek aurkitu zituen 1919an.
* Tenería Vascongada lantegia, Sailkatutako Kultura Ondasuna dena.
* Erromatar herrixka: Bermeorako errepidean, Gernika-Lumotik 1,7 kilometrora eskuinera egiten duen bidegurutzea hartu behar da, tren geltokirantz eginez. Errepidearen bi aldeetan hondeaketei buruzko panelak daude jarrita plataforma batzuen gainean. Forua Bizkaiko erromatar aztarnategi garrantzitsuenetako bat da. Foruaren eta portuaren kokagunea izan zen.
* Urdaibai dorretxea: Erdi Aroan eraikia, 1929an sute batek ia guztiz suntsitu zuen. Gaur egun, hondakinak geratzen dira.
* Gaitokako San Gregorio eta Hirutasunaren amaren ermita, edo Triñe ermita

## Forutar ospetsuak 
* Joan Mari Torrealdai (1942-2020), kazetaria eta soziologoa.
* Amaia Uribe (1985-), bertsolaria eta kazetaria.

## Argazki galeria 

Fitxategi:Forua erromatar herrixka.jpg|Erromatar herrixka
Fitxategi:Forua erromatar herrixka1.jpg|Erromatar herrixka
Fitxategi:Forua Iglesia de San Martín.JPG|Forua, Martin deunaren eliza
Fitxategi:Forua Paisaje de la ría del Oka.JPG|Okako itsasadarreko ikuspegia
Fitxategi:Forua - Tenería Vascongada 3.jpg|Tenería Vascongada lantegia 
Fitxategi:Urdaibai dorrea kanpotik.jpg|Urdaibai dorretxea
Fitxategi:San Kristobal ermita 2.jpg|San Kristobal baseliza

## Erreferentziak 
## Ikus, gainera 
* Bizkaiko udalerrien zerrenda

## Kanpo estekak 
* *Busturialdeko Hitza''. Herriko hainbat albiste dakartza.